smcproject/ml-wiki-sentences huggingface dataset:
പോളിമോർഫിക് എഞ്ചിൻ ഇംഗ്ലീഷ് വിലാസം https://ml.wikipedia.org/wiki/Polymorphic_engine ഒരു പരമ്പരയുടെ ഭാഗം ഇൻഫോർമേഷൻ സെക്യൂരിറ്റി വെക്റ്റോറിയൽ പതിപ്പ് ബന്ധപ്പെട്ട സുരക്ഷാ വിഭാഗങ്ങൾ കമ്പ്യൂട്ടർ സുരക്ഷ ഓട്ടോമോട്ടീവ് സുരക്ഷ സൈബർ കുറ്റകൃത്യം സൈബർ സെക്സ് ട്രാഫിക്കിംഗ് കമ്പ്യൂട്ടർ ഫ്രോഡ് സൈബർഗെഡോൺ സൈബർ ഭീകരത സൈബർ യുദ്ധം ഇലക്ട്രോണിക് യുദ്ധം ഇൻഫോർമേഷൻ വാർഫെയർ ഇന്റർനെറ്റ് സുരക്ഷ മൊബൈൽ സുരക്ഷ നെറ്റ്വർക്ക് സുരക്ഷ പകർപ്പ് സംരക്ഷണം ഡിജിറ്റൽ റൈറ്റ്സ് മാനേജ്മെന്റ് ഭീഷണികൾ ആഡ്വെയർ അഡ്വാൻസ്ഡ് പെർസിസ്റ്റൻസ് ത്രെഡ് ആർബിട്ടറി കോഡ് എക്സിക്യൂഷൻ ബാക്ക്ഡോർ ഹാർഡ്വെയർ ബാക്ക്ഡോറ്സ് കോഡ് ഇന്റജക്ഷൻ ക്രൈംവെയർ ക്രോസ്-സൈറ്റ് സ്ക്രിപ്റ്റിംഗ് ക്രിപ്റ്റോജാക്കിംഗ് മാൽവെയർ ബോട്ട്നെറ്റ് ഡാറ്റ ബ്രീച്ച് ഡ്രൈവ്-ബൈ ഡൗൺലോഡ് ബൗസർ ഹെൽപ്പർ ഒബജ്ക്ട് വൈറസുകൾ ഡാറ്റാ സ്ക്രാപ്പിംഗ് ഡിനയൽ ഓഫ് സർവ്വീസ് ചോർത്തൽ ഇ-മെയിൽ ഫ്രോഡ് ഇ-മെയിൽ സ്കൂപ്പിംഗ് എക്സ്പ്ലോയിറ്റിസ് കീലോഗേഴ്സ് ലോജിക് ബോംബ്സ് ടൈം ബോംബ്സ് ഫോർക്ക് ബോംബ്സ് സിപ് ബോംബ്സ് ഫ്രോഡുലന്റ് ഡൈലേഴ്സ് മാൽവെയർ പേലോഡ് ഫിഷിങ് പോളിമോർഫിക് എഞ്ചിൻ പ്രിവിലേജ് എസ്കലേഷൻ റാൻസംവെയർ റൂട്ട്കിറ്റ്സ് ബൂട്ട്കിറ്റുകൾ സ്കേയർവെയർ ഷെൽകോഡ് സ്പാമിംഗ് സോഷ്യൽ എഞ്ചനീയറിംഗ് സ്ക്രീൻ സ്ക്രാപ്പിംഗ് സ്പൈവെയർ സോഫ്റ്റ്വെയർ ബഗ്സ് ട്രോജൻ ഹോഴ്സ് ഹാർഡ്വെയർ ട്രോജൻസ് റിമോർട്ട് അസ്സസ് ട്രോജൻസ് വൾനറബിലിറ്റി വെബ് ഷെൽസ് വൈപ്പർ വോംസ് എക്സ്ക്യുഎൽ ഇഞ്ചക്ഷൻ റോഗ് സെക്യുരിറ്റി സോഫ്റ്റ്വെയർ സോംബി പ്രതിരോധങ്ങൾ ആപ്ലിക്കേഷൻ സെക്യുരിറ്റി സെക്യുർ കോഡിംഗ് സെക്യുർ ബൈ ഡിഫോൾട്ട് സെക്യുർ ബൈ ഡിസൈൻ മിസ്യൂസ് കേസ് കമ്പ്യൂട്ടർ ആക്സസ് കൺട്രോൾ ഓതന്റിക്കേഷൻ മൾട്ടി-ഫാക്ടർ ഓതന്റിക്കേഷൻ ഓതറൈസേഷൻ കമ്പ്യൂട്ടർ സുരക്ഷാ സോഫ്റ്റ്വെയർ ആന്റിവൈറസ് സോഫ്റ്റ്വെയർ സുരക്ഷാ കേന്ദ്രീകൃത ഓപ്പറേറ്റിംഗ് സിസ്റ്റം ഡാറ്റ കേന്ദ്രീകൃത സുരക്ഷ ഓഫുസ്ക്കേഷൻ (സോഫ്റ്റ്വെയർ) ഡാറ്റ മാസ്കിംഗ് എൻക്രിപ്ഷൻ ഫയർവാൾ നുഴഞ്ഞുകയറ്റം കണ്ടെത്തുന്നതിനുള്ള സംവിധാനം ഹോസ്റ്റ്-ബേസ്ഡ് ഇൻട്രൂഷൻ ഡിറ്റക്ഷൻ സിസ്റ്റം (HIDS) അനോമലി ഡിറ്റക്ഷൻ സെക്യുരിറ്റി ഇൻഫോർമേഷൻ ആൻഡ് ഇവന്റ് മാനേജ്മെന്റ് (SIEM) മൊബൈൽ സെക്യുർ ഗേറ്റ്‌വേ റൺടൈം ആപ്ലിക്കേഷൻ സെൽഫ്-പ്രോട്ടക്ഷൻ ക സ തി
ഒരു തരം കമ്പ്യൂട്ടർ പ്രോഗ്രാമാണ് പോളിമോർഫിക് എഞ്ചിൻ (ചിലപ്പോൾ മ്യൂട്ടേഷൻ എഞ്ചിൻ അല്ലെങ്കിൽ മ്യൂട്ടേറ്റിംഗ് എഞ്ചിൻ എന്നും വിളിക്കുന്നു).
പ്രവർത്തനക്ഷമത നിലനിർത്തിക്കൊണ്ട് തന്നെ അതിന്റെ കോഡിന്റെ രൂപഭാവം മാറ്റാൻ കഴിയും.
സെക്യൂരിറ്റി സോഫ്‌റ്റ്‌വെയർ ഇതിനെ കണ്ടെത്തുന്നതിൽ നിന്ന് രക്ഷപ്പെടാൻ വേണ്ടി ഇത് മാൽവെയറിൽ ഉപയോഗിക്കാറുണ്ട്, കാരണം അത് അതിന്റെ കോഡ് നിരന്തരം പരിഷ്‌ക്കരിക്കുന്നു, തന്മൂലം ഇത് മലിഷ്യസ്(ക്ഷുദ്രപ്രവർത്തി) ആണെന്ന് തിരിച്ചറിയാൻ ബുദ്ധിമുട്ടാണ്.
പോളിമോർഫിക് മാൽവെയർ ഉപയോഗിക്കുന്നതിനുള്ള ഒരു സാധാരണ മാർഗം ഒരു ഫയൽ ബൈൻഡറിലൂടെയാണ്, ഇത് ഓഫീസ് ഡോക്യുമെന്റുകൾ പോലുള്ള സാധാരണ ഫയലുകളുമായി മലിഷ്യസ് കോഡ് സംയോജിപ്പിക്കുന്നു.
ഇത്തരത്തിലുള്ള മാൽവെയറിനെ പലപ്പോഴും പോളിമോർഫിക് പാക്കർ എന്ന് വിളിക്കുന്നു, കാരണം അത് അതിന്റെ രൂപഭാവങ്ങൾ നിരന്തരം മാറ്റുന്നു, ഇക്കാരണത്താൽ, ആന്റിവൈറസ് പ്രോഗ്രാമുകൾക്ക് ഇതിനെ കണ്ടെത്തുന്നത് വെല്ലുവിളിയാക്കുന്നു.
വിരുട്ട് ബോട്ട്നെറ്റ് (Virut botnet) എഞ്ചിൻ ഒരു പോളിമോർഫിക് എഞ്ചിന്റെ ഉദാഹരണമാണ്.
പോളിമർ കെമിസ്ട്രി ഇംഗ്ലീഷ് വിലാസം https://ml.wikipedia.org/wiki/Polymer_chemistry
പോളിമർ ,  മാക്രോമോളിക്യൂൾ എന്നിവയുടെ രാസ സമന്വയം, ഘടന, രാസികവും ഭൗതികവുമായ സവിശേഷതകൾ എന്നിവ പ്രതിപാദിക്കുന്ന രസതന്ത്രവിഭാഗമാണ് പോളിമർ കെമിസ്ട്രി.
പോളിമർ കെമിസ്ട്രിയിൽ ഉപയോഗിക്കുന്ന തത്വങ്ങളും രീതികളും ഓർഗാനിക് കെമിസ്ട്രി , അനലിറ്റിക്കൽ കെമിസ്ട്രി , ഫിസിക്കൽ കെമിസ്ട്രി തുടങ്ങിയ മറ്റ് രസതന്ത്ര ഉപവിഭാഗങ്ങൾക്കും ബാധകമാണ്.
ലോഹങ്ങൾ, സെറാമിക്സ്  മുതൽ ഡിഎൻഎ , മറ്റ് ജൈവ തന്മാത്രകൾ വരെ പല വസ്തുക്കൾക്കും പോളിമെറിക് ഘടനയുണ്ട്.
എന്നിരുന്നാലും, പോളിമർ രസതന്ത്രം പൊതുവെ  ഓർഗാനിക് തന്മാത്രകളുടെ ശൃംഖലകളേയാണ്   പരാമർശിക്കുന്നത്.
സാധാരണയായി പ്ലാസ്റ്റിക് , റബ്ബർ എന്നിങ്ങനെ വിളിക്കപ്പെടുന്ന സിന്തറ്റിക് പോളിമറുകൾ വാണിജ്യ സാമഗ്രികളിലും നിത്യോപയോഗത്തിലെ ഉൽപ്പന്നങ്ങളിലും സർവ്വവ്യാപിയാണ്.
പോളിമർ സയൻസ് അല്ലെങ്കിൽ നാനോ ടെക്നോളജി എന്നിവയുടെ വിശാലമായ മേഖലകളിലും പോളിമർ കെമിസ്ട്രി ഉൾപ്പെടുത്താം, ഇവ രണ്ടും പോളിമർ ഫിസിക്സ്, പോളിമർ എഞ്ചിനീയറിംഗ് എന്നിവ ഉൾക്കൊള്ളുന്നു.
1777 -ൽ ഹെൻറി ബ്രാക്കോണോട്ടിന്റെ ഗവേഷണവും 1846 -ൽ ക്രിസ്ത്യൻ ഷോൺബീന്റെ ഗവേഷണവും നൈട്രോസെല്ലുലോസിന്റെ കണ്ടുപിടിത്തത്തിലേക്ക് നയിച്ചു, ഇത് കർപ്പൂരവുമായി പ്രവർത്തിക്കുമ്പോൾ സെല്ലുലോയ്ഡ് ഉത്പാദിപ്പിക്കപ്പെട്ടു.
ഡൈഈഥൈൽ ഈതർ അല്ലെങ്കിൽ അസിറ്റോണിൽ ലയിക്കുമ്പോൾ, അത് കുഴമ്പു പരുവത്തിലുള്ള കൊളോഡിയൻ ആയിത്തീരുന്നു.
മുറിവുകൾ വെച്ചുകെട്ടുന്നതിന് അമേരിക്കൻ സിവിൽ യുദ്ധകാലത്ത് ഇത് ഉപയോഗിച്ചിരുന്നു.
1865 ലാണ് സെല്ലുലോസ് അസറ്റേറ്റ് ആദ്യമായി തയ്യാറാക്കിയത്.
1834-1844 വർഷങ്ങളിൽ റബ്ബറിന്റെ ( പോളിഐസോപ്രീൻ ) ഗുണങ്ങൾ സൾഫർ ചേർത്ത്  ചൂടാക്കുന്നതിലൂടെ വളരെയധികം മെച്ചപ്പെടുന്നതായി കണ്ടെത്തി.
അങ്ങനെ വൾക്കനൈസേഷൻ പ്രക്രിയ പ്രയോഗത്തിലായി.
1884 -ൽ ഹിലെയർ ഡി ചാർഡോണറ്റ് സിൽക്കിന് പകരമായി പുനർനിർമ്മിച്ച സെല്ലുലോസ് അഥവാ വിസ്കോസ് റയോണിനെ അടിസ്ഥാനമാക്കിയുള്ള ആദ്യത്തെ കൃത്രിമ ഫൈബർ പ്ലാന്റ് ആരംഭിച്ചു.
പക്ഷേ ഉൽപ്പന്നം വളരെയെളുപ്പത്തിൽ കത്തുന്നതായിരുന്നു.
ഫിനോളും ഫോർമാൽഡിഹൈഡും തമ്മിലുള്ള രാസപ്രക്രിയയിലൂടെ1907 -ൽ ലിയോ ബെയ്ക്ലാൻഡ് ജൈവനിർമ്മിതമല്ലാത്ത ആദ്യത്തെ പോളിമർ കണ്ടുപിടിച്ചു.
ബേക്കലൈറ്റ്  എന്നറിയപ്പെട്ട തെർമോസെറ്റിംഗ്  റെസിൻ ആയിരുന്നു അത്.
1908 -ൽ വിസ്കോസ് റയോണിന്റെ ഷീറ്റുകൾ ആസിഡുമായി പ്രവർത്തിപ്പിച്ച്  ജോക്ക്സ് ബ്രാൻഡൻബെർഗർ സെലോഫെയ്ൻ കണ്ടുപിടിച്ചു .
പോളിമർ രസതന്ത്രത്തിലെ ശ്രദ്ധേയ വ്യക്തിത്വങ്ങൾ ഹെർമൻ സ്റ്റൗഡിംഗർ , പോളിമർ രസതന്ത്രത്തിന്റെ പിതാവ് നൈലോണിന്റെ ഉപജ്ഞാതാവ് വാലസ് കരോത്തേഴ്സ്.
ചില വൈദ്യുതചാലക പോളിമറുകളുടെ ഘടനകൾ: പോളിഅസറ്റിലീൻ ; പോളിഫെനിലീൻ വിനിലീൻ ; പോളിപൈറോൾ (X = NH), പോളിതിയോഫീൻ (X = S); കൂടാതെ പോളിയാനിലൈൻ (X = NH/N), പോളിഫെനിലീൻ സൾഫൈഡ് (X = S).
പോളിഡൈമീഥൈൽസൈലോക്സേൻ ഘടന
പോളിമറുകൾ കോവാലന്റ് ബോണ്ടുകളാൽ   കോർത്തിണക്കപ്പെട്ട തന്മാത്രകളുടെ നീണ്ട ശൃംഖലകൾ ആണെന്ന ആശയം   ആദ്യം  മുന്നോട്ടു വെച്ചത്  രസതന്ത്രജ്ഞനായ ഹെർമൻ സ്റ്റൗഡിംഗർ ആയിരുന്നു.
അതിനെ അദ്ദേഹം  ഭീമൻ തന്മാത്രകൾ എന്നർഥം വരുന്ന  മാക്രോമോളിക്യൂളുകൾ എന്ന് വിളിച്ചു.
പോളിമറുകളെക്കുറിച്ചുള്ള  രാസ ധാരണ വിപുലീകരിക്കാനും പോളിമർ രസതന്ത്രം എന്ന മേഖല  വികസിപ്പിച്ചെടുക്കാനും അദ്ദേഹത്തിൻറെ ഗവേഷണങ്ങൾ സഹായകമായി.
ഈ സമയത്ത് പോളിമെറിക് വസ്തുക്കൾ നിയോപ്രീൻ, നൈലോൺ, പോളിയെസ്റ്റർ എന്നിവ കണ്ടുപിടിച്ചു.
സ്റ്റൗഡിംഗറിന് മുമ്പ്, പോളിമറുകൾ ചെറിയ തന്മാത്രകളുടെ കട്ടകൾ( കൊളോയിഡുകൾ ) ആണെന്നും  നിശ്ചിത തന്മാത്രാ ഭാരമില്ലാത്ത ഇവ  ഒരു അജ്ഞാത ശക്തിയാൽ കട്ടകൂടുന്നു   എന്നുമാണ് കണക്കാക്കപ്പെട്ടിരുന്നത്, .
സ്റ്റൗഡിംഗറിന് 1953 ൽ രസതന്ത്രത്തിനുള്ള നോബൽ സമ്മാനം ലഭിച്ചു.
വാലസ് കരോതെർസ് 1931 ൽ നിയോപ്രീൻ എന്ന ആദ്യത്തെ മനുഷ്യനിർമിത റബ്ബറും 1935 ൽ പട്ടിനു പകരം വെയ്ക്കാവുന്ന  നൈലോണും കണ്ടുപിടിച്ചു.
ലായനികളിൽ തന്മാത്രശൃംഖലകളുടെ അവസ്ഥ   അടുക്കും ചിട്ടയുമില്ലാത്ത ചങ്ങലകൾ (റാൻഡം കോയിൽ കോൺഫിഗറേഷൻ)  എന്ന നിലയിലാണെന്ന്  കണ്ടെത്തിയ  പോൾ ഫ്ലോറിക്ക് 1974 ൽ രസതന്ത്രത്തിനുള്ള നോബൽ സമ്മാനം ലഭിച്ചു.
ആൽക്കീൻ തന്മാത്രകളെ എളുപ്പത്തിൽ കണ്ണിചേർത്ത്  നീണ്ട ശൃംഖലകൾ നിർമിക്കാനാവശ്യമായ   രാസത്വരകങ്ങൾ( കാറ്റലിസ്റ്റുകൾ ) കണ്ടെത്തിയതിന് കാൾ സീഗ്ലർ, ജിയൂലിയോ നാട്ട എന്നിവർക്ക് നൊബേൽ സമ്മാനം ലഭിച്ചു.
അലൻ ജെ.ഹീഗർ, അലൻ മക്ഡാർമിഡ്, ഹിഡെകി ഷിറാകാവ എന്നിവർക്ക് പോളിഅസറ്റിലീനും, ബന്ധപ്പെട്ട മറ്റു ചാലക പോളിമറുകളും   വികസിപ്പിച്ചെടുത്തതിന്  രസതന്ത്രത്തിനുള്ള 2000 -ലെ നോബൽ സമ്മാനം ലഭിച്ചു.
പോളിഅസറ്റിലീന് പറ്റിയ ഉപയോഗങ്ങൾ കണ്ടെത്തിയിട്ടില്ല, എന്നാൽ  മറ്റു ചാലകപോളിമറുകൾ ഓർഗാനിക് ലൈറ്റ് എമിറ്റിംഗ് ഡയോഡുകൾ (OLEDs) നിർമിക്കുന്നതിന്   ഉപയോഗപ്രദമായി .
പോളിമറുകളും അവയുടെ ഗുണങ്ങളും പോളിമർ സൊല്യൂഷനുകളുടെ വിസ്കോസിറ്റി ഒരു മൂല്യമുള്ള പാരാമീറ്ററാണ്.
ഇതുപോലുള്ള വിസ്കോമീറ്ററുകൾ അത്തരം അളവുകളിൽ ഉപയോഗിക്കുന്നു.
സരളമോ സങ്കീർണമോ  ആയ തന്മാത്രകളെ  കണ്ണിചേർത്താണ്   ഏറെ നീളമുള്ള    തന്മാത്രാ ശൃംഖലകൾ  രൂപപ്പെടുന്നത്.
മോണോമർ എന്ന പദം കൊണ്ട് അർഥമാക്കുന്നത്  ഒരു കണ്ണിയെയാണ്.
ഒരു ശൃംഖലയിലെ കണ്ണികൾ(monomers)  പലവിധത്തിൽ  ആകാം.
ഒരേ തരം തന്മാത്രകൾ ഉപയോഗിച്ചോ  (ഹോമോപോളിമർ)ഒന്നിലധികം തരത്തിലുള്ള തന്മാത്രകൾ ഇടകലർത്തിയോ (കോപോളിമർ) ശൃംഖലകൾ രൂപപ്പെടുത്താം.
മാത്രമല്ല അവയുടെ  ഘടനയിലും  വ്യാത്യാസം വരുത്താനാകും - നീണ്ട ശൃംഖലകൾ,( ലിനിയർ ചെയിൻസ്) ക്രമബദ്ധമോ അല്ലാത്തതോ ആയ  ശാഖകളുള്ള  ശൃംഖലകൾ ( ബ്രാഞ്ച്ഡ് ചെയിൻസ്) ,   പരസ്പരം കൂട്ടിക്കെട്ടിയ, കുരുക്കുകൾ ഉള്ള ശൃംഖലകൾ(ക്രോസ് ലിങ്ക്ഡ് ചെയിൻസ്) എന്നിങ്ങനെ  പലവിധത്തിലാകാം.
അതുകൊണ്ടുതന്നെ   പോളിമറുകളെ  പല തരത്തിൽ വിശേഷിപ്പിക്കുകയും തരംതരിക്കുകയുംചെയ്യാം: തന്മാത്രകളുടെ രാസഘടനയനുസരിച്ച്; തന്മാത്രകൾ കണ്ണിചേർക്കുന്ന( പോളിമറൈസേഷൻ) രീതിയനുസരിച്ച്;  ശൃംഖലകളുടെ ശരാശരി തന്മാത്രാഭാരമനുസരിച്ച് ; കോപോളിമർ വിതരണം; ശാഖകളുടെ എണ്ണമനുസരിച്ച്;  ശൃംഖലയുടെ  അറ്റത്തുള്ള  ഗ്രൂപ്പുകൾ  അനുസരിച്ച്;   ശൃംഖലകളിൽ   എത്രമാത്രം കുരുക്കുകൾ (ക്രോസ്‍ലിങ്കുകൾ) ഉണ്ടെന്നതനുസരിച്ച്;   ശൃംഖലകളുടെഘടന എത്രമാത്രം ക്രമബദ്ധമാണെന്നതനുസരിച്ച്  (ക്രിസ്റ്റലിനിറ്റി) ;   ഏതു താപനിലയിൽ മൃദുവാകുന്നു( ഗ്ലാസ് ട്രാൻസീഷൻ ടെപറേച്ചർ ,) എന്നതനുസരിച്ച്,    ഏതു താപനിലയിൽ ഉരുകുന്നു (മെൽറ്റിംഗ് ടെംപറേച്ചർ)  എന്നതനുസരിച്ച്  അങ്ങനെ പലവിധത്തിൽ.
ഒരു  ശൃംഖലയിലെ    ഓരോ  തന്മാത്രയുടേയും പിണ്ഡത്തിൻറെ ആകെത്തുകയാണ്   ശൃംഖലയുടെ   തന്മാത്രാ പിണ്ഡം.
എന്നാൽ ശൃംഖലകൾക്കെല്ലാം  ഒരേ നീളം ( chain length) ആയിരിക്കണമെന്നില്ല.
ആയതിനാൽ ശരാശരി പിണ്ഡമാണ് (Average Molecular Weight) കണക്കാക്കപ്പെടുന്നത്.
ശരാശരി തന്മാത്രാഭാരം രണ്ടു വിധത്തിലാകാം ശൃംഖലകളുടെ എണ്ണത്തിനോ  പിണ്ഡത്തിനോ  പ്രാധാന്യം നൽകാം.
M n = ∑ M i N i ∑ N i , M w = ∑ M i 2 N i ∑ M i N i , {\displaystyle M_{n}={\frac {\sum M_{i}N_{i}}{\sum N_{i}}},\quad M_{w}={\frac {\sum M_{i}^{2}N_{i}}{\sum M_{i}N_{i}}},\quad }
സ്ക്യൂട്ട്ജെൻസ്-ഫ്ലിയർ സിദ്ധാന്തം, ഫ്ലോറി-ഹഗ്ഗിൻസ് സൊല്യൂഷൻ തിയറി, കോസി-ആൾമാൻ മെക്കാനിസം, പോളിമർ ഫീൽഡ് തിയറി, ഹോഫ്മാൻ ന്യൂക്ലിയേഷൻ തിയറി, ഫ്ലോറി-സ്റ്റോക്ക്മേയർ തിയറി, തുടങ്ങി നിരവധി സിദ്ധാന്തങ്ങൾ   പോളിമറുകളുടെ രൂപവത്കരണവും സവിശേഷതകളും  യുക്തിയുക്തം വിശദീകരിക്കാൻ  സഹായിക്കുന്നു.
പോളിപ്രൊഫൈലിൻ ഭാഗങ്ങൾ, ഐസോടാക്റ്റിക് (മുകളിൽ), സിൻഡിയോടാക്റ്റിക് (താഴെ) പോളിമറുകളുടെ അല്പം വ്യത്യസ്ത ഘടനകൾ കാണിക്കുന്നു.
വർഗ്ഗീകരണം ഉത്ഭവം
പോളിമറുകളെ അവയുടെ ഉത്ഭവമനുസരിച്ച് ബയോപോളിമറുകളായും സിന്തറ്റിക് പോളിമറുകളായും വിഭജിക്കാം.
ഓരോ വിഭാഗത്തിലുമുള്ളവയെ   അവയുടെ ഉപയോഗവും സവിശേഷതകളും അനുസരിച്ച്  ഉപവിഭാഗങ്ങളായും തിരിക്കാം ചെയിനുകൾക്കുള്ളിലും ഇടയിലും ഹൈഡ്രജൻ ബോണ്ടുകൾ (ഡാഷഡ്) കാണിക്കുന്ന സെല്ലുലോസിന്റെ ഒരു ഭാഗം.
ജീവജാലങ്ങളിലെ മിക്ക ജൈവവസ്തുക്കളും ഉൾപ്പെടുന്ന ഘടനാപരവും പ്രവർത്തനപരവുമായ വസ്തുക്കളാണ് ബയോപൊളിമറുകൾ.
അമിനോ ആസിഡുകൾ ഇണക്കി കണ്ണി  ചേർത്തുണ്ടാവുന്ന പ്രോട്ടീനുകളാണ് ബയോപൊളിമറുകളുടെ ഒരു പ്രധാന വിഭാഗം.
പോളിസാക്രറൈഡുകൾ, സെല്ലുലോസ് , കൈറ്റിൻ , അന്നജം എന്നിവയുടെ അടിസ്ഥാന ഘടകം   പഞ്ചസാര തന്മാത്രകളാണ്.
ജനിതക വിവരങ്ങൾ വഹിക്കുന്ന പോളി ന്യൂക്ലിക് ആസിഡുകളായ ഡിഎൻഎയും ആർഎൻഎയും പെൻഡന്റ് ന്യൂക്ലിയോടൈഡുകളുള്ള ഫോസ്ഫോറിലേറ്റഡ് റൈബോസ് ചെയിനുകളാണ്.
പ്ലാസ്റ്റിക് , സിന്തറ്റിക് നാരുകൾ, പെയിന്റുകൾ, നിർമ്മാണ സാമഗ്രികൾ, ഫർണിച്ചറുകൾ ,  പശകൾ എന്നിവയുടെ ഘടനാപരമായ വസ്തുക്കളാണ് സിന്തറ്റിക് പോളിമറുകൾ.
സിന്തറ്റിക് പോളിമറുകളെ തെർമോപ്ലാസ്റ്റിക് പോളിമറുകളായും തെർമോസെറ്റ് പ്ലാസ്റ്റിക്കുകളായും വിഭജിക്കാം.
തെർമോപ്ലാസ്റ്റിക് പോളിമറുകളിൽ പോളിയെത്തിലീൻ , ടെഫ്ലോൺ , പോളിസ്റ്റൈറീൻ , പോളിപ്രൊഫൈലിൻ , പോളിസ്റ്റർ , പോളിയുറീൻ , പോളി (മീഥൈൽ മെത്തക്രിലേറ്റ്) , പോളി വിനൈൽ ക്ലോറൈഡ് , നൈലോൺ, റയോൺ എന്നിവ ഉൾപ്പെടുന്നു .
തെർമോസെറ്റ് പ്ലാസ്റ്റിക്കുകളിൽ വൾക്കനൈസ്ഡ് റബ്ബർ , ബേക്കലൈറ്റ്, കെവ്ലർ, പോളിഎപോക്സൈഡ് എന്നിവ ഉൾപ്പെടുന്നു.
മിക്കവാറും എല്ലാ സിന്തറ്റിക് പോളിമറുകളും പെട്രോകെമിക്കലുകളിൽ നിന്നാണ് നിർമ്മിക്കുന്നത്.
വിസ്കോസിറ്റി
പോളിമറുകൾക്ക് നീളം കൂടുകയും അവയുടെ തന്മാത്രാ ഭാരം വർദ്ധിക്കുകയും ചെയ്യുമ്പോൾ, അവയുടെ വിസ്കോസിറ്റി വർദ്ധിക്കുന്നു.
പോളിമെറിക് മെറ്റീരിയലുകൾ സംയോജിപ്പിച്ച് വ്യക്തിഗത ഘടകങ്ങളുടെ ആകെത്തുകയിൽ നിന്ന് വ്യത്യസ്തമായ ഗുണങ്ങളുള്ള ഒരു മൊത്തത്തിലുള്ള ഘടന ഉണ്ടാക്കുന്നതിലൂടെയാണ് മിശ്രിതങ്ങൾ രൂപപ്പെടുന്നത്.
സമന്വയ മാർഗ്ഗങ്ങൾ
പോളിമറുകൾ സമന്വയിപ്പിക്കുന്നതിനുള്ള വൈവിധ്യമാർന്ന മാർഗ്ഗങ്ങളുണ്ട്.
പൊതു വിദ്യകളുടെ പട്ടിക അജൈവ പോളിമർ സിന്തസിസ് ഫ്രീ റാഡിക്കൽ പോളിമറൈസേഷൻ അയോണിക് പോളിമറൈസേഷൻ പോളികണ്ടൻസേഷൻ പോളിഅഡിഷൻ കോർഡിനേഷൻ പോളിമറൈസേഷൻ ബയോപൊളിമർ സിന്തസിസ് പ്രോട്ടീൻ ബയോസിന്തസിസ് സെൽ ഫ്രീ പ്രോട്ടീൻ സിന്തസിസ് ഡിഎൻഎ സിന്തസിസ് അവലംബം
പോളിയെത്തിലീൻ ടെറഫ്തലേറ്റ് ഇംഗ്ലീഷ് വിലാസം https://ml.wikipedia.org/wiki/Polyethylene_terephthalate
പോളിയെത്തിലീൻ ടെറഫ്തലേറ്റ് (sometimes written poly(ethylene terephthalate)), PET , PETE , (കാലഹരണപ്പെട്ട ചുരുക്കെഴുത്ത് PETP അഥവാ PET-P,) എന്ന് സാധാരണയായി ചുരുക്കി  എഴുതുന്നു.
ഏറ്റവും സാധാരണമാണ്.
പോളിയെസ്റ്റർ കുടുംബത്തിലെ ഏറ്റവും സാധാരണയായ തെർമോപ്ലാസ്റ്റിക് പോളിമർ റെസിൻ ആണ്.
വസ്ത്രങ്ങൾക്കും, ദ്രാവകങ്ങൾക്കും ഭക്ഷണസാധനങ്ങൾക്കും ഉള്ള കണ്ടെയ്നറുകൾ, ഉൽപാദനത്തിനുള്ള തെർമോഫോമിംഗ് , എൻജിനീയറിംഗ് റെസിനു വേണ്ടി ഗ്ലാസ് ഫൈബറിനൊപ്പവും ഉപയോഗിക്കാറുണ്ട്.
യു.കെ.യിലെ ടെറിലിൻ (Terylene), റഷ്യയിലും സോവിയറ്റ് യൂണിയനിലും ലവ്സാൻ (Lavsan), അമേരിക്കയിൽ ഡക്രോൺ (Dacron ) എന്നിവ ബ്രാൻഡ് നാമങ്ങളെ  സൂചിപ്പിക്കുന്നു .
സിന്തറ്റിക് നാരുകൾക്കും (60% കൂടുതൽ), ബോട്ടിൽ ഉല്പാദനത്തിനും ഭൂരിഭാഗം ലോക PET ഉത്പാദനം 30% ആഗോള ഡിമാൻഡ് നൽകുന്നു.
ടെക്സ്റ്റൈൽ ആപ്ലിക്കേഷനുകളുടെ പശ്ചാത്തലത്തിൽ, PET ന്റെ പൊതു നാമമായി ഉപയോഗിക്കുന്നത് പോളീസ്റ്റർ ആണ്.
എന്നാൽ PET ആണ് സാധാരണയായി പാക്കേജിംഗുമായി ബന്ധപ്പെട്ട് ഉപയോഗിക്കുന്നത്.
ലോകത്തിലെ പോളിമർ ഉത്പാദനത്തിന്റെ 18% പോളിയെസ്റ്റർ നിർമ്മിക്കുന്നു കൂടാതെ നാലാമത്തെ ഏറ്റവും നിർമ്മിത പോളിമറാണ് പോളി എഥിലീൻ (പിഇ), പോളിപ്രോപ്പിലീൻ (പിപി), പോളിവൈനൈൽ ക്ലോറൈഡ് (പിവിസി) എന്നിവ യഥാക്രമം രണ്ടും മൂന്നും നാലും ആണ്.
PET -ൽ (C10H8O4) യൂണിറ്റുകൾക്കൊപ്പം monomer ethylene terephthalate ന്റെ പോളിമറൈസ്ഡ് യൂണിറ്റുകളും ഉൾക്കൊള്ളുന്നു.
Young's modulus ( E ) 2800–3100 MPa Tensile strength ( σ t ) 55–75 MPa Elastic limit 50–150% notch test 3.6 kJ /m 2 Glass transition temperature ( T g ) 67–81 °C Vicat B 82 °C linear expansion coefficient ( α ) 7 × 10 −5 K −1 Water absorption (ASTM) 0.16 Source See also BoPET (biaxially oriented PET) Bioplastic PET bottle recycling Plastic recycling Polycyclohexylenedimethylene terephthalate —a polyester with a similar structure to PET Polyester Solar water disinfection —a method of disinfecting water using only sunlight and plastic PET bottles അവലംബം ബാഹ്യ ലിങ്കുകൾ Polyethylene terephthalate എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
American Plastics Council: PlasticInfo.org Archived 2006-07-02 at the Wayback Machine .
KenPlas Industry Ltd.: "What is PET (Polyethylene Terephthalate)" Archived 2007-12-10 at the Wayback Machine .
"WAVE Polymer Technology: PET (Polyethylene Terephthalate) flakes processing"
പ്രിയം ഇംഗ്ലീഷ് വിലാസം https://ml.wikipedia.org/wiki/Priyam_film
സനലിന്റെ സംവിധാനത്തിൽ കുഞ്ചാക്കോ ബോബൻ , തിലകൻ , ജഗതി ശ്രീകുമാർ , ദീപ നായർ എന്നിവർ പ്രധാനവേഷങ്ങളിൽ അഭിനയിച്ച് 2000-ൽ പ്രദർശനത്തിനിറങ്ങിയ ഒരു മലയാളചലച്ചിത്രമാണ് പ്രിയം .
സ്മൃതി ക്രിയേഷൻസിന്റെ ബാനറിൽ കെ.കെ. നായർ നിർമ്മിച്ച ഈ ചിത്രം ദീപ നായർ അഭിനയിച്ച ആദ്യചിത്രമാണ്.
അഭിനേതാക്കൾ അഭിനേതാവ് കഥാപാത്രം കുഞ്ചാക്കോ ബോബൻ ബെന്നി ദീപ നായർ ആനി തിലകൻ ഫാദർ ജഗതി ശ്രീകുമാർ ഉണ്ണി ദേവൻ അജോഷ് എൻ.എഫ്. വർഗ്ഗീസ് അവറാച്ചൻ മാസ്റ്റർ അരുൺ മാസ്റ്റർ അശ്വിൻ മഞ്ചിമ മോഹൻ ഇന്ദ്രൻസ് ഷണ്മുഖം സുകുമാരി അജോഷിന്റെ അമ്മ മങ്ക മഹേഷ് ശ്രുതി രാജ് രമ്യ കനകലത സുലു സംഗീതം
എസ്. രമേശൻ നായർ എഴുതിയ ഇതിലെ ഗാനങ്ങൾക്ക് സംഗീതം പകർന്നത് ബേണി ഇഗ്നേഷ്യസ് ആണ്.
പശ്ചാത്തലസംഗീതം എം. ജയചന്ദ്രൻ ഒരുക്കിയിരിക്കുന്നു.
ഗാനങ്ങൾ സൂര്യ ഡിജി ഓഡിയോ ആണ് വിപണനം ചെയ്തിരിക്കുന്നത്.
ഗാനങ്ങൾ മിന്നാമിന്നി – സുബിൻ ഇഗ്നേഷ്യസ് , നയന സ്നേഹസ്വരൂപനാം – കെ.എസ്. ചിത്ര , ബൈജു ചാക്കോ കുന്നിമണി – കെ.ജെ. യേശുദാസ് , കെ.എസ്. ചിത്ര കട്ടുറുമ്പിന് – കെ.ജെ. യേശുദാസ് , കെ.എസ്. ചിത്ര , ജോർജ്ജ് പീറ്റർ , ജ്യോതി നീല നിലാവിൻ – എം.ജി. ശ്രീകുമാർ , സുജാത മോഹൻ വൈകാശി – കെ.ജെ. യേശുദാസ് കട്ടുറുമ്പിന് – കെ.ജെ. യേശുദാസ് കുന്നിമണി – കെ.ജെ. യേശുദാസ് അണിയറ പ്രവർത്തകർ അണിയറപ്രവർത്തനം നിർ‌വ്വഹിച്ചത് ഛായാഗ്രഹണം വിപിൻ മോഹൻ ചിത്രസം‌യോജനം ശ്രീകർ പ്രസാദ് കല പ്രേമചന്ദ്രൻ ചമയം മോഹൻദാസ് വസ്ത്രാലങ്കാരം മനോജ് ആലപ്പുഴ നൃത്തം കല , കുമാർ ശാന്തി നിശ്ചല ഛായാഗ്രഹണം സുനിൽ ഗുരുവായൂർ വാർത്താപ്രചരണം വാഴൂർ ജോസ് നിർമ്മാണ നിയന്ത്രണം രഞ്ജിത് അസോസിയേറ്റ് എഡിറ്റർ എ. രാജു ലെയ്‌സൻ സി. മുത്തു പുറത്തേക്കുള്ള കണ്ണികൾ പ്രിയം ഇന്റർനെറ്റ് മൂവി ഡാറ്റാബേസിൽ പ്രിയം – മലയാളസംഗീതം.
ഇൻഫോ http://popcorn.oneindia.in/title/3263/priyam.html Archived 2009-07-03 at the Wayback Machine .
പ്രിയംവദ
പ്രിയംവദ മലയാള ഭാഷയിലെ ഒരു വൃത്തമാണ്.
ലക്ഷണം “ നഭജരങ്ങൾ വരികിൽ പ്രിയംവദാ ” അവലംബം ↑ വൃത്തമ‍‍ഞ്ജരി ഏ.
പ്രിയംവദ നടരാജൻ
യേൽ സർവ്വകലാശാലയിലെ ഭൗതിക - ജ്യോതിഃശാസ്ത്ര വിഭാഗത്തിലെ ഒരു പ്രൊഫസർ ആണ് പ്രിയംവദ നടരാജൻ .
പ്രപഞ്ചത്തിലെ ശ്യാമോർജം , തമോദ്രവ്യം എന്നിവയുടെ വിതരണം രേഖപ്പെടുത്തുന്ന ജോലിയിൽ പ്രസിദ്ധയാണ് ഇവർ.
ഭൂഗുരുത്വ ലെൻസിങ് , വളരെയധികം പിണ്ഡമുള്ള തമോദ്വാരങ്ങളുടെ ഘടനയും അവയുടെ അക്രീഷൻ ചരിത്രവും രേഖപ്പെടുത്തുന്ന പഠനങ്ങൾ എന്നിവയിൽ അവർ ശ്രദ്ധേയമായ സംഭാവനകൾ നൽകിയിട്ടുണ്ട്.
മാപ്പിംഗ് ദി ഹെവൻസ്: ദി റാഡിക്കൽ സയന്റിഫിക് ഐഡിയാസ് ദാറ്റ് റിവീൽ ദി കോസ്മോസ് എന്ന പുസ്തകത്തിന്റെ രചയിതാവാണ് ഇവർ.
അക്കാദമിക് രംഗത്ത് പ്രവർത്തിയ്ക്കുന്ന മാതാപിതാക്കളുടെ മകളായി തമിഴ്നാട്ടിലെ കോയമ്പത്തൂരിൽ ആണ് പ്രിയംവദ നടരാജൻ ജനിച്ചത്.
അവരുടെ മൂന്നു മക്കളിൽ ഒരാളായിരുന്നു പ്രിയംവദ.
ഡൽഹിയിലാണ് അവർ വളർന്നത്.
ആർ. കെ. പുരത്തെ ഡൽഹി പബ്ലിക് സ്കൂളിൽ ആണ് അവർ പ്രാഥമിക വിദ്യാഭ്യാസം നേടിയത്.
അവർ എം. ഐ. ടി യിൽ നിന്നും ഭൗതികശാസ്ത്രത്തിലും ഗണിതശാസ്ത്രത്തിലും ബിരുദമെടുത്തു .
ഇംഗ്ലണ്ടിലെ കേംബ്രിഡ്ജ് സർവകലാശാലയിലെ ഇൻസ്റ്റിറ്റ്യൂട്ട് ഓഫ് അസ്‌ട്രോണോമിയിൽ നിന്നുമാണ് ബിരുദാനന്തരബിരുദം നേടിയത്.
അവിടെ അവർ ട്രിനിറ്റി കോളേജിലെ അംഗം ആയിരുന്നു.
അവിടെ വെച്ച് അവർ ടൈറ്റിൽ എ റിസർച്ച് ഫെലോഷിപ്പിന് അർഹയാകുകയും 1997 മുതൽ 2004 വരെ അവർ ആ സ്ഥാനം നിലനിർത്തുകയും ചെയ്തു.
യേൽ സർവകലാശാലയിൽ ജോലിയിൽ പ്രവേശിയ്ക്കുന്നതിന് മുൻപ് കാനഡയിലെ ടോറോണ്ടോയിലെ കാനേഡിയൻ ഇൻസ്റ്റിറ്റ്യൂട്ട് ഓഫ് തിയററ്റിക്കൽ അസ്‌ട്രോഫിസിക്സിൽ വിസിറ്റിംഗ് പോസ്റ്റ് ഡോക്ടറൽ ഫെല്ലോ ആയി ഇരുന്നിട്ടുണ്ട്..
ഗവേഷണമേഖലകൾ
താഴെപ്പറയുന്ന മേഖലകളിലാണ് പ്രിയംവദ നടരാജന്റെ മുഖ്യസംഭാവനകൾ: ഗ്രാവിറ്റേഷണൽ ലെൻസിങ് - സ്ട്രോങ്ങ്/വീക്ക് ലെൻസിങ് വിശ്ലേഷണസങ്കേതങ്ങളുടെ ഏകീകരണം, വീക്ക് ഷിയർ ഇഫക്ടുകളിലൂടെ ഗാലക്സി ക്ലസ്റ്ററുകളിലെ താരാപഥങ്ങളുടെ പരിണാമത്തെ ഗ്രാവിറ്റേഷണൽ ലെൻസിങ് സങ്കേതം ഉപയോഗിച്ച് പഠിയ്ക്കൽ, ഗ്രാവിറ്റേഷണൽ ലെൻസിങ് സങ്കേതം ഉപയോഗിച്ച് തമോദ്രവ്യവലയങ്ങളെ പഠിയ്ക്കൽ, താരാപഥങ്ങളുടെ ആകൃതികളിൽ ഉള്ള കോറിലേഷൻ പഠിയ്ക്കൽ തുടങ്ങിയവയാണ് ഈ മേഖലയിലെ അവരുടെ സംഭാവനകൾ.
ഗ്യാലക്സി ക്ലസ്റ്റർ - ഗ്യാലക്സി ക്ലസ്റ്ററുകളിലെ ഡൈനാമിക് ഗാലക്സികളുടെ ഗ്രാവിറ്റേഷണൽ ലെൻസിങ്, എക്സ്-റേ, സുനിയായേവ്-സെൽഡോവിച് (Sunyaev-Zeldovich) ഡാറ്റ എന്നീ മൂന്നു സങ്കേതങ്ങൾ കൂട്ടിച്ചേർത്ത് ഉള്ള പഠനം, താരാപഥങ്ങളുടെ ഭ്രമണപഥങ്ങളുടെ പ്രവേഗവ്യതിയാനങ്ങളുടെ പഠനം തുടങ്ങിയവയാണ് ഈ മേഖലയിലെ അവരുടെ സംഭാവനകൾ.
അക്രീഷൻ ഫിസിക്സ് - താരാപഥങ്ങളുടെ കേന്ദ്രത്തിലുള്ള തമോദ്വാരങ്ങളുടെയും താരാപഥങ്ങളുടെ ഡിസ്‌ക്കുകളുടെയും പൊരുത്തക്കേടുകൾ, വളഞ്ഞുപോയ അക്രീഷൻ ഡിസ്കുകളുടെ പരിണാമം, ലെൻസ്-തിറിങ് പുരസ്സരണം, ബ്ലാൻഡ്ഫോർഡ്-നാജേക് മെക്കാനിസം, അതിയായ പിണ്ഡമുള്ള തമോദ്വാരങ്ങളുടെ അക്രീഷൻ ചരിത്രം തുടങ്ങിയവയാണ് ഈ മേഖലയിലെ അവരുടെ സംഭാവനകൾ.
താരാപഥങ്ങളുടെ രൂപീകരണത്തിലും ക്വാസാറുകളുടെ ഊർജസ്രോതസ്സുകളിലുമുള്ള പ്രശ്നങ്ങൾ - ഉയർന്ന തോതിൽ ചുവപ്പുനീക്കം പ്രദർശിപ്പിയ്ക്കുന്ന താരാപഥങ്ങൾ തമ്മിലുള്ള ബന്ധം, ഉയർന്ന തോതിൽ പ്രവർത്തനക്ഷമമായ താരാപഥകേന്ദ്രങ്ങളുടെയും താരാപഥങ്ങളുടെ കേന്ദ്രത്തിൽ കാണപ്പെടുന്ന തമോദ്വാരങ്ങളുടെയും പ്രത്യേകതകൾ, തമോദ്വാരങ്ങളുടെ പിണ്ഡ ഫലനം, തമോദ്വാരങ്ങളുടെ രൂപീകരണത്തിലും അവയിൽ നിന്നുള്ള വികിരണങ്ങളിലും ക്വാസാറുകൾക്കുള്ള പങ്ക്, ക്വാസാറുകളിൽ നിന്നുള്ള സുനിയായേവ്-സെൽഡോവിച് (Sunyaev-Zeldovich) പ്രഭാവം, താരാപഥങ്ങളുടെ രൂപീകരണത്തിൽ ഫീഡ്ബാക്ക് പ്രോസസ്സുകളുടെ പങ്ക്, എക്സ്-റേ വികിരണത്തിൽ നക്ഷത്രങ്ങളുടെ പങ്ക്, ചുവപ്പുനീക്കത്തിന്  പ്രതിപ്രവർത്തിയ്ക്കാത്ത വാതകങ്ങളുടെ പരിണാമത്തിലുള്ള പങ്ക് തുടങ്ങിയവയാണ് ഈ മേഖലയിലെ അവരുടെ സംഭാവനകൾ.
2008 ൽ അവർക്ക് ഹാർവാർഡ് സർവകലാശാലയിലെ റാഡ്ക്ലിഫ് ഇൻസ്റ്റിട്യൂട്ടിന്റെ എമിലിൻ കോൺലാൻഡ് ബിഗെലോ ഫെലോഷിപ്പ് (Emeline Conland Bigelow Fellowship) ലഭിച്ചു.
2009 ൽ ഗുഗെൻഹെയിം ഫെലോഷിപ്പും (Guggenheim Fellowship).
2009 ലെ ഇന്ത്യ അബ്രോഡ്‌ ഫൗണ്ടേഷന്റെ "ഫേസ് ഓഫ് ദി ഫ്യൂച്ചർ" അവാർഡും ഇവർക്ക് ലഭിച്ചു.
2009-ൽത്തന്നെ റോയൽ അസ്‌ട്രോണോമിക്കൽ സൊസൈറ്റിയുടെ ഫെല്ലോ ആയി അവർ തെരഞ്ഞെടുക്കപ്പെട്ടു.2010-ൽ അവർ അമേരിക്കൻ ഫിസിക്കൽ സൊസൈറ്റിയുടെയും എക്സ്പ്ലോറർ ക്ലബ്ബിന്റെയും ഫെല്ലോ ആയും അവർ തെരഞ്ഞെടുക്കപ്പെട്ടു.
2010-ൽ ജോയിന്റ് ഇൻസ്റ്റിറ്റ്യൂട്ട് ഫോർ ലാബറട്ടറി ആസ്ട്രോഫിസിക്സിന്റെ JILA ഫെലോഷിപ്പും അവർക്ക് ലഭിച്ചു.
2011-ൽ ശാസ്ത്രവിഷയങ്ങളിലെ നേട്ടങ്ങൾക്കുള്ള ഇന്ത്യ എമ്പയർ എൻ. ആർ.ഐ അവാർഡ് ലഭിച്ചു.
2011-12 കാലയളവിൽ ബാൾട്ടിമോറിലെ സ്പേസ് ടെലിസ്കോപ്പ് സയൻസ് ഇൻസ്റ്റിട്യൂട്ടിലെ കരോലിൻ ഹെർഷൽ ഡിസ്റ്റിംഗ്വിഷ്‌ഡ് വിസിറ്റർ ആയി അവർ തെരഞ്ഞെടുക്കപ്പെട്ടു.
ഇപ്പോൾ നിലവിലുള്ള യേൽ, ഹാർവാർഡ് നിയമനങ്ങൾക്ക് പുറമെ ഡെന്മാർക്കിലെ കോപ്പൻ ഹാഗെൻ സർവകലാശാലയിലെ നീൽസ് ബോർ ഇൻസ്റ്റിട്യൂട്ടിലെ ഡാർക്ക് കോസ്മോളജി സെന്ററിലെ സോഫി ആൻഡ് ടൈക്കോ ബ്രാഹെ പ്രൊഫസർഷിപ് സ്ഥാനവും അവർ വഹിയ്ക്കുന്നു.
ദൽഹി സർവകലാശാലയിലെ ഓണററി പ്രൊഫസർ സ്ഥാനവും അവർക്കുണ്ട്..
അവലംബങ്ങൾ ↑ പുറംകണ്ണികൾ Yale Astronomy Department webpage Guggenheim Fellows webpage Radcliffe Fellows webpage Best NASA Photographs of 2010 from the New Yorker
പ്രിയ രവീഷ് മെഹ്റ ഇംഗ്ലീഷ് വിലാസം https://ml.wikipedia.org/wiki/Priya_Ravish_Mehra
ഡൽഹി കേന്ദ്രീകരിച്ചു പ്രവർത്തിച്ചിരുന്ന കലാകാരിയായിരുന്നു പ്രിയ രവീഷ് മെഹ്റ (1961 - 2018).
ടെക്സ്റ്റൈൽ ഡിസൈൻ രംഗത്തും നെയ്ത്തിലും നൂതന പരീക്ഷണങ്ങളും ഗവേഷണങ്ങളും നടത്തി.
ശാന്തിനികേതനിലെ വിശ്വഭാരതി സർവകലാശാലയിൽ നിന്ന് ടെക്സ്റ്റൈൽസ് സ്പെഷ്യലൈസേഷനോടെ ഫൈൻ ആർട്സ് ബിരുദം നേടി.
പിന്നീട് ചിത്രകമ്പളങ്ങളുണ്ടാക്കുന്നതിൽ (tapestry) സസക്സിലെ വെസ്റ്റ് ഡീൻ കോളേജിൽ നിന്നും ലണ്ടനിലെ റോയൽ കോളേജ് ആർട്സിൽ നിന്നും കോമൺവെൽത്ത് ഫെലോഷിപ്പോടെയും ചാൾസ് വാലസ് ട്രസ്റ്റ് സ്കോളർഷിപ്പോടെയും പ്രത്യേക കോഴ്സുകൾ പാസായി.
ഏഷ്യൻ കൾച്ചറൽ കൗൺസിൽ ഗ്രാന്റോടെ ഭാരതീയ തുണിത്തരങ്ങളുടെ പരിപാലനം സംബന്ധിച്ച പഠനം നടത്തി.
യു.എസിലെ പൊതു - സ്വകാര്യ ശേഖരങ്ങളിലെ, കാശ്മീർ ഷാളുകളെ സംബന്ധിച്ചായിരുന്നു പഠനം.
പ്രിയയുടെ ടെക്സ്റ്റൈൽ - മിക്സ്ഡ് മീഡിയ സൃഷ്ടികൾ ബ്രിട്ടീഷ് കൗൺസിൽ, ഡൽഹി (1993); ലണ്ടനിലെ കോമൺവെൽത്ത് ഇൻസ്റ്റിറ്റ്യൂട്ട്(1994); ജഹാംഗീർ ആർട്ട് ഗാലറി, മുംബൈ (1997); ഇൻസ്റ്റിറ്റ്യൂട്ടോ ദെ ആർട്സ്  പ്ലാസ്റ്റികാസ്, മെക്സിക്കോ(2016) തുടങ്ങി നിരവധിയിടങ്ങളിൽ പ്രദർശിപ്പിക്കപ്പെട്ടിട്ടുണ്ട്.
കൊച്ചി മുസിരിസ് ബിനലെ 2018 കൊച്ചി മുസിരിസ് ബിനലെയിൽ 2018 ൽ പ്രിയ രവീഷ് മെഹ്റയുടെ  പ്രദർശനം പ്രിയ രവീഷ് മെഹ്റയുടെ ഒരു രചന
കൊച്ചി മുസിരിസ് ബിനലെ 2018 ൽ കുട്ടിക്കാലത്ത് വീട്ടിലെത്തിയിരുന്ന  തുന്നൽ വിദഗ്ദ്ധരുടെ ഓർമകളാണ് പ്രിയ ബിനാലെയിൽ
പ്രദർശിപ്പിച്ചിരുന്നത്.
റഫൂഗർമാർ എന്നറിയപ്പെട്ടിരുന്ന അതീവ തൊഴിൽ നൈപുണ്യമുണ്ടായിരുന്ന ഇവർ വില കൂടിയ ചിത്ര കമ്പളങ്ങളിലും മറ്റുമുണ്ടാകുന്ന ചെറിയ കീറലുകൾ വിദഗ്ദ്ധമായി തുന്നിച്ചേർത്തിരുന്നു.
റഫൂഗർമാർ കൈ വച്ചാൽ വസ്ത്രങ്ങളിൽ അറ്റകുറ്റപ്പണികൾ (ഡാണിംഗ്) നടന്നുവെന്നേയെന്ന് തോന്നില്ല.
റഫൂഗറി നെയ്ത്തിലെ ഈ 'അദൃശ്യമായ അഴിച്ചു പണി'യാണ് മെഹ്റ, തന്റെ സൃഷ്ടികളിലൂടെ അവതരിപ്പിക്കുന്നത്.
നെയ്ത്തിൽ ഒഴിവാക്കിയ തുണികളുടെ തുണ്ടുകളും പേപ്പർ പൾപ്പും കൂട്ടി യോജിപ്പിച്ചു രണ്ടു ഫൈബറുകളെയും പുനസംഘടിപ്പിച്ചുകൊണ്ടാണ് ഇത് ചെയ്തിട്ടുള്ളത്.
രണ്ടു വസ്തുക്കൾ കൂടിച്ചേരുമ്പോൾ പരുത്തതും യോജിക്കാത്തതുമായ ഫലമാണ് പൊതുവെ ഉണ്ടാവുക.
എന്നാൽ ഈ രണ്ടു മാധ്യമങ്ങളും ഉണ്ടാക നത് ഒരേ ഉറവിടത്തിൽ നിന്നായതു കൊണ്ട് തന്നെ ഇവയെ അടിസ്ഥാനപരമായി ഒന്നായാണ് മെഹ്റ കാണുന്നത്.
പേപ്പർ പൾപ്പും പുനചംക്രമണം ചെയ്ത ഉപേക്ഷിച്ച വസ്തു ക്കളും പ്രകൃതിദത്തമായ നാരുകളിൽ നിന്നുണ്ടാവുന്നതാണ്.
ഈ പ്രവർത്തനത്തി ൽ പരീക്ഷണാത്മകമായ സാങ്കേതികവിദ്യ അനിവാര്യമായിരുന്നു.
ഈ പ്രവർത്തനത്തിൽ പരീക്ഷണാത്മകമായ സാങ്കേതികവിദ്യ അനിവാര്യമായിരുന്നു.
ഈ മിശ്രണത്തിലുടെ നിർമ്മിച്ചെടുത്ത ഫാബ്രിക്, സങ്കീർണമായ പദാർത്ഥ പരസ്പരാശ്രയത്വം പ്രദാനം ചെയ്യുന്നു.
ഇതിൽ പേപ്പറിന്റെയോ തുണിയുടെയോ ഗുണങ്ങൾ അധികമായി എടുത്തു കാട്ടില്ല.
ഇത്തരം ശൈലിയുടെ തുടർച്ച തന്നെയാണ് മെഹ്റയുടെ പിൻകാല സൃഷ്ടികളും.
പേപ്പറിൽ നിന്നും തുണിയിൽ നിന്നുമുള്ള പ്രകൃതിദത്ത ഫൈബറുകളുടെ സംയോജനവും പ്രകൃതിദത്തമായ നിറങ്ങളുടെ പ്രയോഗവുമാണ് ഇവരുടെ പ്രവർത്തനരീതി.
ഈ പ്രക്രിയയിൽ പ്രദർശന വസ്തുവിന്റെ അലങ്കാരത്തിനായി ചെറുശാഖകൾ, വേര്, ഇല, തോൽ, തണ്ട്, ദളം, ഇതളുകൾ, പൂമ്പൊടി, കേസരം, വിത്ത് എന്നീ ലളിതമായ വസ്തുക്കളും ഇവർ ഉൾക്കൊള്ളിച്ചിരിക്കുന്നു.
അവലംബം ↑ ↑ ↑ ബിനാലെ കൈപ്പുസ്തകം, അന്യതയിൽ നിന്നും അന്യോന്യതയിലേക്ക് അധിക വായനയ്ക്ക് The Last Thread
പ്രിയ ലാൽ ഇംഗ്ലീഷ് വിലാസം https://ml.wikipedia.org/wiki/Priya_Lal
ബ്രിട്ടണിൽനിന്നുള്ള ഒരു മലയാളചലച്ചിത്ര അഭിനേത്രിയാണ് പ്രിയങ്ക ലാലാജി .
2010ൽ പുറത്തിറങ്ങിയ ജനകൻ എന്ന മലയാളചലച്ചിത്രത്തിലാണ് ആദ്യമായി അഭിനയിച്ചത്.
1993 ആഗസ്റ്റ് 1ന് ലാലാജിയുടേയും ബീനയുടേയും മകളായി യുണൈറ്റഡ് അറബ് എമിറേറ്റസിൽ ഒരു ക്രിസ്ത്യൻ കുടുംബത്തിൽ ജനിച്ചു.
മാതാപിതാക്കന്മാരുടെ സ്വദേശം കേരളത്തിലെ തിരുവല്ലയിലാണ് .
പ്രിയങ്കയുടെ ബാല്യകാലത്ത് മാതാപിതാക്കളോടൊപ്പം ലണ്ടനിലേക്ക് താമസം മാറ്റി.
ഇപ്പോൾ ലണ്ടനിലെ ലിവർപൂൾ എന്ന സ്ഥലത്ത് ജീവിക്കുന്നു.
പുറത്തേക്കുള്ള കണ്ണികൾ Priyaa Lal എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
http://priyaalal.magzion.com Archived 2016-01-20 at the Wayback Machine .
http://kollywood-updates.blogspot.com/2010/02/cute-malayalam-actress-priyaa-lal.html http://www.metromatinee.com/artist/-2163 Movies Archived 2012-03-03 at the Wayback Machine .
↑ https://m.timesofindia.com/entertainment/regional/news- -interviews/From-Liverpool-to-Kochi/articleshow/10216474.cms ↑ https://www.deccanchronicle.com/entertainment/mollywood/180616/rumours-of-romance-not-true-priyaa-lal.html ↑ https://timesofindia.indiatimes.com/entertainment/telugu/movies/news/liverpool-girl-priyaa-lal-to-foray-into-telugu-cinema/articleshow/61323366.cms
പ്രിയംവദ (ചലച്ചിത്രം)
കെ.എസ്. സേതുമാധവൻ സംവിധാനം ചെയ്ത് 1976 ൽ പുറത്തിറങ്ങിയ ഒരു മലയാളചലച്ചിത്രമാണ് പ്രിയംവദ .
ചിത്രത്തിന്റെ നിർമ്മാണം ടി.വി. വാസുദേവനായിരുന്നു.
കവിയൂർ പൊന്നമ്മ, കെ പി എ സി ലളിത, അടൂർ ഭാസി, ലക്ഷ്മി എന്നിവരാണ് ഇതിലെ പ്രധാന വേഷങ്ങൾ ചെയ്തിരിക്കുന്നത്.
അഭിനേതാക്കൾ *കവിയൂർ  പൊന്നമ്മ KPAC ലളിത അടൂർ  ഭാസി ലക്ഷ്മി മോഹൻ  ശർമ്മ പാറ്റോം  സഡൻ പ്രേമ ശങ്കരാടി
പ്രിയ രാമൻ ഇംഗ്ലീഷ് വിലാസം https://ml.wikipedia.org/wiki/Priya_Raman
പ്രിയ രാമൻ ഒരു മലയാള സിനിമാ താരവും ചലച്ചിത്ര നിർമാതാവുമായിരുന്നു.
മലയാളം, തമിഴ്, തെലുങ്ക് സിനിമകളിലും ഒരു കന്നഡ സിനിമയിലും അവർ വേഷമിടുകയും ഒപ്പം രണ്ട് ഭാഷകളിലേയും ടെലിവിഷൻ പരമ്പരകളിൽ അഭിനയിക്കുകയും ചെയ്തു.
1993 ൽ രജനികാന്ത് നിർമ്മിച്ച വള്ളി എന്ന ചിത്രത്തിൽ അഭിനയിച്ചുകൊണ്ട് അവർ ചലച്ചിത്രലോകത്തു പ്രവേശിച്ചു.
1993 ൽ പുറത്തിറങ്ങിയതും ഐ. വി. ശശി സംവിധാനം ചെയ്തതുമായ അർത്ഥനയായിരുന്നു അവർ മലയാളത്തിൽ അരങ്ങേറ്റം കുറിച്ച ചിത്രം.